Golfi Bristish Openil 1997 tõtta tiitlikaitsja Tom Lehman pärast üht avalööki kohtuniku juurde ja tunnistas, et oli eelmise raja griinil rikkunud reegleid - nihutanud palli märkimiseks kasutatavat münti, mis segas mängupartnerit, kuid unustanud selle tagasi tõsta. Mitte keegi ei hoomanud Lehmani viga, talle endalegi meenus see pisut hiljem. Olnuks  Lehman vait, jäänuks tal kahelöögine karistus saamata. Paraku... Golfis ei ole kohtunikke tegevust jälgimas, igaüks on enda õigusemõistja. Mäng põhineb aususel.